মানব সৃষ্টিকে মানব রূপে এবং সে সাথে ঈমানদার রূপে গড়ে তোলার লক্ষ্যে শিক্ষাদানে উদ্যোগ নিয়েছেন স্বয়ং মহান আল্লাহতায়ালা নিজে। নইলে যে লক্ষ্যে মানব সৃষ্টি সেটি যে ব্য়র্থ হতে ব্যর্থ -সেটি সর্বজ্ঞানী মহান আল্লাহতায়ালার চেয়ে অধিক কে জানে? সে কাঙ্খিত লক্ষ্য পূরণে তিনি যেমন লক্ষাধিক নবী-রাসূল পাঠিয়েছেন, তেমনি কিতাব পাঠিয়েছেন। সে লক্ষ্যে পবিত্র কোরআন হলো সমগ্র মানব জাতির জন্য সর্বশেষ ও সর্বশ্রেষ্ঠ কিতাব। তাই পবিত্র কোরআনের জ্ঞানকে আত্মস্থ না করে শিক্ষালাভের লক্ষ্যপূরণ কি সম্ভব? ওহীর এ পবিত্র জ্ঞান ছাড়া পশু হওয়া থেকে যেমন পরিত্রাণ মেলে না, তেমনি মুক্তি মেলে না জাহান্নামের পথে যাত্রী হওয়া থেকেও।